
BIROULUI  PERMANENT 
AL
CAMEREI DEPUTAŢILOR


Vă înaintăm, alăturat, Raportul Comun asupra proiectului de Lege privind aprobarea Ordonanței de urgență a Guvernului nr. 203/2020privind unele măsuri de reglementare a vânzării terenurilor agricole situate în extravilan, transmis cu adresa nr. PLx 39 din 1 februarie 2021.



	PREŞEDINTE,
Mihai-Alexandru Badea

	PREŞEDINTE,
Adrian-Ionuț CHESNOIU

RAPORT COMUN

asupra proiectului de Lege pentru aprobarea Ordonanței de urgență a Guvernului nr. 203/2020 privind unele măsuri de reglementare a vânzării terenurilor agricole situate în extravilan
(PL x 39/2021)

În conformitate cu prevederile art.94 și 115 alin.(3) din Regulamentul Camerei Deputaţilor, Comisia juridică, de disciplină și imunități, și Comisia pentru agricultură, silvicultură, industrie alimentară și servicii specifice au fost sesizate în dezbatere pe fond, în procedură de urgență, cu proiectul de Lege privind aprobarea Ordonanței de urgență a Guvernului nr. 203/2020 privind unele măsuri de reglementare a vânzării terenurilor agricole situate în extravilan, transmis cu adresa nr. PLx 39din1 februarie 2021 și înregistrat cu nr. 4C-13/109/02.02.2021 la Comisia juridică, și cu nr. 4c-5/63/02.02.2021, la Comisia pentru agricultură.
Senatul, în calitate de primă Cameră sesizată, a adoptat proiectul de Lege în şedinţa din 28 decembrie 2020.
Camera Deputaţilor este Cameră decizională, potrivit prevederilor art.75 din Constituţia României şi ale art. 91 alin. (9) pct. 1 din Regulamentul Camerei Deputaţilor, republicat.
La întocmirea raportului preliminar, comisia a avut în vedere avizul negativ al Consiliului Legislativ (nr. 1180/19.11.2020).
Comisia pentru drepturile omului, a transmis un aviz negativ asupra proiectului de lege.
Comisia pentru administrație publică și amenajarea teritoriului, a transmis un aviz favorabil asupra proiectului de lege.
Proiectul de lege are ca obiect de reglementare stabilirea condițiilor de înstrăinare a terenurilor agricole situate în extravilan pentru care au fost depuse și înregistrate până la data de 13 octombrie 2020 inclusiv, cererile de afișare a ofertei de vânzare, la autoritățile publice locale din raza unității administrativ-teritoriale unde se află respectivele terenuri.
		Membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţa din 23 februarie 2021.
		Membrii Comisiei au participat la dezbateri conform listei de prezență.
		În conformitate cu prevederile art. 61 și art. 129 alin. (1) din Regulamentul Camerei Deputaților, republicat, cu modificările și completările ulterioare, membrii Comisiei juridice, de disciplină și imunități, au examinat inițiativa legislativă în ședința desfășurată în sistem mixt, din data de 4 martie 2021. Membrii Comisiei au participat la dezbateri conform listei de prezență.
[bookmark: _GoBack]La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, domnul Mihai Neagu, consilier superior în cadrul Ministerului Agriculturii și Dezvoltării Rurale.
	În urma examinării proiectului de Lege şi a opiniilor exprimate, membrii celor două comisii, au hotărât, cu unanimitate de voturi, să supună Plenului Camerei Deputaților, spre dezbatere, adoptarea proiectului de Lege privind aprobarea Ordonanței de urgență a Guvernului nr.203/2020 privind unele măsuri de reglementare a vânzării terenurilor agricole situate în extravilan în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,
Mihai-Alexandru Badea

	PREŞEDINTE,
Adrian-Ionuț Chesnoiu




       SECRETAR,                                                             SECRETAR,
Cristian-Tudor Băcanu                                                         Constantin Bîrcă

	


Consilier parlamentar,                                                                       Consilier parlamentar,
   Cseke Iuliana					                        Alexandra Simionel

